นายกรัฐมนตรี ขอประชาชนอย่าไปหลงเชื่อ ลัทธิกิโยติน หลังมีพระตัดคอถวายเป็นพุทธบูชา
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงกรณีที่มีพระสงฆ์ใช้เครื่องกิโยตินตัดคอตัวเองแล้วอ้างว่าเพื่อถวายเป็นพุทธบูชา ว่า วันนี้มีหลากหลายลัทธิ ซึ่งวงการคณะสงฆ์ รวมถึงรัฐมนตรีประจำสำนักนายกรัฐมนตรีเข้าไปดูแลในเรื่องนี้ด้วย โดยขอให้ประชาชนอย่าไปหลงเชื่อ ในสิ่งที่ไม่ใช่วิทยาศาสตร์ เพราะคำสอนของพระพุทธเจ้าถือว่าเป็นคำสั่งสอนที่พิสูจน์ได้ ดังนั้นหลายๆ อย่างก็ไม่อยากให้ไปหลงเชื่อมากนัก แต่เรื่องแบบนี้ก็ห้ามไม่ได้ ซึ่งสิ่งต่างๆ เหล่านี้ถ้าจะเชื่อก็ต้องมีเหตุและผล แต่เห็นว่าพฤติกรรมเลียนแบบเหล่านี้ก็คงไม่มีใครอยากจะทำตาม